Laerskool Phalaborwa - REDENAARS
Laerskool Phalaborwa neem elke jaar deel aan die ATKV-redenaarskompetisie. Ons is trots op ons leerlinge want ons het nog elke jaar leerlinge gehad wat aan die semi-finale rondte deelgeneem het. Leerlinge kry temas reeds in Desember. Die leerlinge wat dan kwalifiseer, neem dan deel aan die skooluitdunne. Daar is drie redenaarsaande wat gehou word aan die begin van die jaar om te bepaal wie die skool gaan verteenwoordig by die ATKV. Die graad 1 tot 3 redenaarsleerlinge se uitdunne word aan die begin van die jaar in `n klas gehou, aangesien dit vir die kleintjies nog vreemd is om in die "groot" saal te praat.
Die ander twee aande se uitdunne vind in ons skoolsaal plaas en dis vir die graad 4`s en 5`s gesamentlik en ook vir die Graad 6`e en 7`s. Die leerlinge wat dan hier deelneem, kry dan elkeen erkenning daarvoor tydens ons prysuitdeling. Na hierdie uitdunne word die leerlinge wat gekies is dan deur die personeel betrokke gehelp en afgerond.
In die derde kwartaal word daar dan ook `n redenaarsaand gehou vir ons Juniors. Hierdie aand word dan in die skoolsaal aangebied. Die leerlinge geniet dit en sodoende bou ons dan ook aan hul selfvertroue.
Baie geluk aan al die redenaars wat aan die ATKV-kompetisie deelgeneem het! Julle bly wenners in die ware sin van die woord!
Om jou woord gestand te kan doen, is 'n groot gawe en verdien respek! Ek is baie trots op almal van julle!